બુધવારે વરસાદની અછત અને ડેમોમાં ઘટી રહેલા પાણી અંગે સ્ટેટ કેબિનેટની બેઠકમાં ચર્ચા કરવામાં આવી હતી. કેબિનેટમાં રજૂ કરાયેલા અંદાજ મુજબ, રાજ્યની 6.5 કરોડની વસ્તીમાંથી લગભગ 4.5 કરોડ લોકો સીધે-સીધા નર્મદાના પાણીનો ઉપયોગ પીવા માટે કરે છે. સુરત સિવાયની બાકીની કોર્પોરેશનો- અમદાવાદ, વડોદરા, રાજકોટ, જામનગર, ભાવનગર, જુનાગઢ અને ગાંધીનગર- નર્મદાના પાણી પર નિર્ભર છે. આ ઉપરાંત 168 ગામો, 9,3000 ગામડાંઓ અને 14 લાખ હેક્ટર ખેતીની જમીન નર્મદાના પાણી પર નભે છે.